แทนที่ความทรงจำ ลืมความทรงจำ
วิธีหนึ่งที่จะเอาชนะความรู้สึกแย่ๆ ที่เกี่ยวข้องกับความทรงจำนั้นๆ ก็คือ ฝึกตัวเองให้เชื่อมโยงความทรงจำที่เลวร้ายกับสิ่งดีๆ เป้าหมายของคุณคือการทำให้ความทรงจำเลวร้ายเหล่านี้เจ็บปวดน้อยลงผ่านการเชื่อมโยงกับสิ่งดีๆ   ทำในสิ่งที่ทำให้คุณมีความสุขขณะคิดถึงความทรงจำที่ไม่ดี เช่น คุณอาจจะนึกถึงความรู้สึกขายหน้าตอนที่คุณเลิกกับคนรักขณะกำลังฟังเพลงที่สร้างความผ่อนคลาย หรือแช่อ่างอาบน้ำพร้อมกับจุดเทียนหอมให้สบายตัวขณะนึกถึงช่วงเวลาที่คุณตกงาน ถ้าการเชื่อมโยงความทรงจำกับสิ่งดีๆ ดูจะไม่ค่อยช่วยสักเท่าไหร่ ให้ลองฟังเสียงสีขาวดังๆ เพื่อดึงความทรงจำอันเจ็บปวดออกไปให้หมด ลองเปิดวิทยุรอบๆ ตัวให้เป็นเสียงคลื่นซ่าๆ หรือเปิดเสียงสีขาวจากเครื่องเล่นอื่นๆ ขณะที่นึกถึงความทรงจำอันเจ็บปวด อีกวิธีที่ยอดเยี่ยมที่จะช่วยให้คุณลบความทรงจำเก่าๆ ออกไปได้ก็คือ การออกไปสร้างความทรงจำขึ้นมาใหม่ ถึงแม้ว่าคุณจะไม่ได้ทำอะไรที่เกี่ยวข้องกับความทรงจำที่คุณอยากจะลืม แต่การสร้างความทรงจำขึ้นมาใหม่จะช่วยผลักสิ่งที่คุณอยากจะลืมออกไปให้พ้นทาง สิ่งที่คุณจะทำได้เพื่อสร้างความทรงจำขึ้นมาใหม่ก็เช่น:   หางานอดิเรกใหม่ๆ อ่านหนังสือเล่มใหม่ ดูภาพยนตร์ หางานใหม่ หาเพื่อนใหม่ คุณอาจจะแทนที่ความทรงจำที่คุณอยากจะลืมได้ด้วยการสร้างความทรงจำใหม่ที่คล้ายกับความทรงจำเก่า พยายามหาทางที่จะได้ประสบกับเหตุการณ์ดีๆ ที่คล้ายกับความทรงจำที่คุณอยากจะลืม หลังจากนั้นสักพักใจของคุณก็จะเริ่มแทนที่ความทรงจำเก่าด้วยความทรงจำใหม่ และคุณก็จะนึกถึงความทรงจำเก่าน้อยลง  เช่น ถ้าคุณอยากจะลืมทริปที่ไปชลบุรี คุณอาจจะไปชลบุรีอีกครั้งหรืออาจจะไปจังหวัดใกล้เคียง เช่น ระยอง จันทบุรี หรือตราด ระหว่างที่คุณไปทริปนั้นก็ให้ซื้อเสื้อยืดตัวใหม่ ถ่ายรูปชายหาดใหม่ๆ และไปร้านอาหารใหม่ๆ ถ้ากลิ่นโคโลญจ์ของแฟนเก่าคุณยังติดอยู่ในใจ ให้ตรงไปที่เคาน์เตอร์น้ำหอม ดมกลิ่นโคโลญจ์ผู้ชายทุกกลิ่นเท่าที่จะดมได้ แล้วปักใจไปที่กลิ่นใหม่ๆ และน้ำหอมกลิ่นต่างๆ ไปเดต ถ้าความทรงจำเกี่ยวกับแฟนเก่ากวนใจคุณ คุณอาจจะไปเดตเพื่อช่วยให้คุณเดินหน้าต่อไปได้และสร้างความทรงจำใหม่ๆ ถ้าคุณไม่สามารถลืมหรือเอาชนะความรู้สึกแย่ๆ เพราะความทรงจำอันเลวร้ายได้ การขอความช่วยเหลือจากนักบำบัดอาจเป็นทางเลือกที่ดี นักบำบัดสามารถช่วยให้คุณรับมือกับอารมณ์ที่มีต่อความทรงจำเพื่อที่คุณจะได้ก้าวเดินต่อไปในชีวิตได้ ก่อนที่คุณจะลืมความทรงจำได้ คุณต้องคิดถึงรายละเอียดในความทรงจำนั้นก่อน การทำอย่างนี้อาจจะเป็นเรื่องยาก แต่ก็เป็นสิ่งที่ต้องทำ เขียนคำตอบของคำถามต่อไปนี้เพื่อค้นหารายละเอียดเกี่ยวกับความทรงจำที่อยากจะลืม:   เกิดอะไรขึ้น มีใครเกี่ยวข้องบ้าง เกิดขึ้นที่ไหนและเกิดขึ้นเมื่อไหร่ มีอะไรอย่างอื่นเกิดขึ้นอีก คุณรู้สึกอย่างไร ขั้นตอนต่อไปคือ คุณต้องระบุรายละเอียดในความทรงจำที่ทำให้คุณขุ่นข้องหมองใจมากที่สุด การขุดไปให้ลึกถึงต้นตอของสิ่งที่สร้างความเจ็บปวดให้คุณมากที่สุดจะช่วยให้คุณค้นพบว่า สิ่งที่คุณอยากจะลืมคืออะไร เขียนสิ่งเหล่านี้ลงไปเพื่อที่คุณจะได้เริ่มต้นลืมมันเสียที  จำไว้ว่าคุณไม่สามารถลืมว่าแฟนเก่าของคุณมีตัวตนอยู่บนโลกใบนี้ได้ แต่คุณสามารถลืมความทรงจำเกี่ยวกับวันพิเศษ เหตุการณ์ หรือความรู้สึกได้ เช่น คุณอาจจะลืมกลิ่นน้ำหอม เดตแรก หรือสิ่งที่แฟนเก่าเคยบอกคุณได้ ถ้าคุณยังติดอยู่กับเหตุการณ์ในอดีตที่สร้างบาดแผลในใจของคุณ ให้เขียนรายชื่อคนที่ทำร้ายคุณ สถานที่เกิดเหตุที่สร้างความโศกเศร้าให้แก่คุณ และรายละเอียดด้านประสาทสัมผัสอื่นๆ เช่น กลิ่นห้องพักรับประทานอาหาร ห้องล็อกเกอร์ หรือโรงยิม คุณสามารถใช้รายละเอียดต่างๆ ที่คุณระบุไว้มาใช้ในการทำพิธีกรรมปลดปล่อย พิธีกรรมปลดปล่อยเป็นการประกอบพิธีกรรมทางจิตใจที่ช่วยให้คุณลืมความทรงจำได้ ในการประกอบพิธีกรรมปลดปล่อยนั้น สิ่งที่คุณต้องทำก็คือ เปลี่ยนความทรงจำของคุณให้กลายเป็นภาพถ่ายในหัว และจินตนาการว่าคุณกำลังนำภาพเหล่านี้ไปเผาในกองไฟ  ในหัวของคุณ ให้นึกภาพรายละเอียดในความทรงจำที่คุณต้องการจะลืม พยายามนึกรายละเอียดออกมาเป็นภาพ แล้วจินตนาการว่าคุณกำลังเผารูปนั้นในกองไฟ จินตนาการว่าขอบรูปภาพกำลังเปลี่ยนเป็นสีน้ำตาลและค่อยๆ ม้วน จากนั้นก็กลายเป็นสีดำและมอดไหม้กลายเป็นผงธุลี จินตนาการว่าไฟกำลังเผาไหม้ภาพความทรงจำในหัวจนกว่าภาพนั้นจะหายไป คุณอาจจะใช้ภาพอื่นแทนภาพความทรงจำที่แท้จริงก็ได้ เช่น คุณอาจจะจินตนาการคนที่มาระรานคุณว่าเป็นรถฮอนด้า ซีวิคที่กำลังจมอยู่ในบ่อน้ำหรือเป็นรถไฟขนสินค้าที่ค่อยๆ ชนเข้าหากำแพง สิ่งของหรือภาพบางอย่างอาจสะกิดความทรงจำที่เจ็บปวดให้ฟื้นตัวขึ้นมาใหม่และทำให้ลืมความทรงจำนั้นได้ยากขึ้น ถ้าคุณมีสิ่งของหรือรูปภาพที่กระตุ้นให้คุณนึกถึงความทรงจำอันเลวร้าย ให้เอาไปไว้ที่อื่นให้ไกลหูไกลตาหรืออาจจะทิ้งไปเลยก็ได้ เช่น คุณอาจจะอยากกำจัดของทุกอย่างที่เตือนให้คุณนึกถึงแฟนเก่า อย่างรูปภาพหรือของขวัญที่แฟนเก่าเคยให้คุณ คุณอาจจะพบว่าการสะกดจิตช่วยให้คุณลืมความทรงจำที่คุณอยากลืมได้จริงๆ การสะกดจิตบังคับให้คุณเข้าสู่สภาวะผ่อนคลายเพื่อที่คุณจะได้เปิดใจรับคำแนะนำมากยิ่งขึ้น  ลองหานักสะกดจิตมืออาชีพในละแวกบ้านถ้าคุณอยากลองวิธีนี้จริงๆ จำไว้ว่าไม่ใช่ทุกคนที่จะถูกสะกดจิตได้ เพราะฉะนั้นวิธีนี้อาจไม่ได้ผลสำหรับคุณ สำหรับคนที่ถูกสะกดจิตได้ก็มีโอกาสที่ผลลัพธ์จะคงอยู่แค่ในระยะสั้นๆ เท่านั้น
ลองคิดถึงรายละเอียดที่ทำให้รู้สึกไม่ดีในขณะที่กำลังทำในสิ่งที่มีความสุข. สร้างความทรงจำขึ้นมาใหม่. หาทางที่จะทำให้ความทรงจำแย่ๆ ดีขึ้น. ลองปรึกษานักบำบัด. หาคำตอบว่าสิ่งที่คุณอยากลืมคืออะไร. คิดว่าอะไรในความทรงจำที่รบกวนจิตใจคุณมากที่สุด. ลบความทรงจำด้วยพิธีกรรมปลดปล่อย. กำจัด "สิ่งของเตือนใจ" ออกไป. ลองเข้ารับการสะกดจิต.
https://www.wikihow.com/Purposefully-Forget-Things https://www.wikihow.com/Purposefully-Forget-Things
Replacing Memories Forgetting Memories